Ροδόλφος Β΄ της Αγίας Ρωμαϊκής Αυτοκρατορίας

Ο Ροδόλφος Β΄ της Αγίας Ρωμαϊκής Αυτοκρατορίας (Rudolf II, Βιέννη, 18 Ιουλίου 1552 – Πράγα, 20 Ιανουαρίου 1612) ήταν αυτοκράτορας της Αγίας Ρωμαϊκής Αυτοκρατορίας (1576-1612), βασιλιάς της Ουγγαρίας και της Κροατίας (ως Ροδόλφος Α΄ το διάστημα 1572-1608), βασιλιάς της Βοημίας (1575-1608/1611) και Αρχιδούκας της Αυστρίας (1576-1608). Ήταν μέλος του Οίκου των Αψβούργων.

Βιογραφικά στοιχεία 
Ο Ροδόλφος Β΄ γεννήθηκε στη Βιέννη στις 18 Ιουλίου 1552. Ήταν ο μεγαλύτερος γιος και διάδοχος του Μαξιμιλιανού Β΄ της Αγίας Ρωμαϊκής Αυτοκρατορίας. Η μητέρα του ήταν η Μαρία των Αψβούργων, κόρη του Καρόλου Ε΄ της Αγίας Ρωμαϊκής Αυτοκρατορίας.

Η κληρονομιά του Ροδόλφου Β΄ έχει παραδοσιακά συνδεθεί με τρεις ιδιότητές του: ως ατελέσφορου κυβερνήτη, του οποίου τα λάθη οδήγησαν άμεσα στον Τριακονταετή Πόλεμο, ως ενός μεγάλου και ισχυρού προστάτη της τέχνης του Μανιερισμού των βορείων και ως λάτρη των απόκρυφων τεχνών και της μάθησης, που βοήθησε την άνθιση της Επιστημονικής Επανάστασης.

Εκλέχθηκε βασιλιάς της Γερμανίας στις 27 Οκτωβρίου 1575 και στέφθηκε στο Ρέγκενσμπουργκ την 1 Νοεμβρίου του ιδίου έτους. Στη συνέχεια, έγινε αυτοκράτορας της Αγίας Ρωμαϊκής Αυτοκρατορίας στις 12 Οκτωβρίου 1576. Ο νεότερος αδελφός του, Ματθίας, τον απογύμνωσε από κάθε ουσιαστική εξουσία, εκτός από τον κενό τίτλο της Αγίας Ρωμαϊκής Αυτοκρατορίας. Εννέα μήνες μετά, το 1612, ο Ροδόλφος πέθανε σε ηλικία 59 ετών στην Πράγα και πέντε μήνες αργότερα ο αδελφός του εξελέγη αυτοκράτορας.

Οι Ροδόλφειοι Πίνακες ονομάσθηκαν έτσι προς τιμή του Ροδόλφου Β΄.

Οικογένεια
Αν και έγιναν μία σειρά από διπλωματικές διαπραγματεύσεις για γάμο του, κάθε φορά ο Ροδόλφος Β΄ αμφιταλαντευόταν και έτσι δεν νυμφεύτηκε ποτέ. Είχε σχέσεις με τον αρχιθαλαμηπόλο του Βόλφγκανγκ φον Ρουμπφ και με υπηρέτες του.

Από μία μη νόμιμη σχέση με την Κατερίνα Στραντόβα είχε φυσικό τέκνο:
 (νόθος) Δον Ιούλιος Καίσαρ (1585-1609), σχιζοφρενής, φόνευσε την κόρη ενός κουρέα και πέρασε τη ζωή του στη φυλακή. Απεβίωσε 25 ετών.

Παραπομπές

Εξωτερικοί σύνδεσμοι 

Αυτοκράτορες της Αγίας Ρωμαϊκής Αυτοκρατορίας
Βασιλείς της Ουγγαρίας
Βασιλείς της Βοημίας
Οίκος των Αψβούργων